b'\n_START_ARTICLE_\nSimo H\xc3\xa4yh\xc3\xa4\n_START_SECTION_\nVoja\xc5\xa1ka kariera\n_START_PARAGRAPH_\nPri dopolnjenih 17 letih se je H\xc3\xa4yh\xc3\xa4 pridru\xc5\xbeil teritorialni obrambi, kjer je bil v kolesarskem bataljonu. Po opravljenem slu\xc5\xbeenju je bil odpu\xc5\xa1\xc4\x8den s \xc4\x8dinom desetnika. Ob izbruhu zimske vojne se je odzval mobilizaciji in bil preme\xc5\xa1\xc4\x8den na kollalsko fronto, kjer je dosegel vse svoje zadetke. 6. marca 1940 je prejel zadetek v \xc4\x8deljust, zaradi \xc4\x8desar je padel v komo iz katere se je prebudil na dan podpisa premirja - 13. marec 1940. Po vojni je bil povi\xc5\xa1an v poro\xc4\x8dnika._NEWLINE_Zaradi nizke postave je H\xc3\xa4yh\xc3\xa4 uporabljal rusko pu\xc5\xa1ko Mosin-Nagant M28 brez strelskega daljnogleda, saj je tako predstavljal manj\xc5\xa1o tar\xc4\x8do, kot pa \xc4\x8de bi uporabljal velik in neroden daljnogled, ki bi se lahko ob dolo\xc4\x8denih son\xc4\x8dnih pogojih svetlikal, kar bi izdalo njegov polo\xc5\xbeaj..'